Алматы облысы,Талдықорған қаласы,№12 «Байтерек» бөбекжайының тәрбиешісі Кемешева Сауле Турсуновна.

Тақырыбы: « Айналайын анашым»

Мақсаты : Анаға деген сүйіспеншілік сезімдерін арттыру, ананы құрметтеу, сыйлай білуге, оқушылар бойындағы жеке қабілеттері мен таланттарын дамыту, адамгершілікке, ізгілікке, достықты қастерлей білуге тәрбиелеу.

Музыка әуенімен балалар (қолдарында гүлдері бар) билеп кіреді. 1-2 айналып келіп, жартылай шеңбер құрып отырады.

Жүргізуші: Сәлеметсіздер ме, құрметті қонақтар,  аяулы біздің аналар мен әжелер, Сіздерді Бүгінгі көктемнің алғашқы мерекесі - Халықаралық әйелдер күнімен құттықтаймыз

 Армысыздар, аяулы аналар,
 Армысыздар әжелер мен апалар!
 Мерекемен құттықтайды сіздерді,
 Шашу шашып, өнерімен балалар.
Балалар қараңдаршы, залдың іші қандай әдемі, әсем безендірілген. Бүгін қандай мереке екенін білемізбе?

Балалар: Иә, аналар, әжелер,қыздардың мерекесі.

Жүргізуші: Ал сендер осы мерекеге дайынсыңдар ма?

Балалар: Ия.

Жүргізуші: Олай болса аналарға арналған әнімізді орындап берейік

**Ән «Құттықтаймын ана»**

Жүргізуші : Енді балалар аналарға арналған тақпақтарымызды айтайық.

 1бала: Ана біздің гүліміз.

 Ана біздің күніміз.

 Ұл мен қызды қуантып

 Ұзақ өмір сүріңіз.

 2бала: Сүйікті анашым

 Аштыңыз көзімді

 Бір сағат көрмесем

 Сағынам өзіңді.

 3бала: Ел жатқанда жатпаған

 Мен деп тыным таппаған

 Бақыт үшін баланың

 Аман сау бол ақ мамам

 4 бала: Жақсы көрем күлкіңді

 Айналайын ақ мамам

 Менің мамам сүйкімді

 Бәрінен де жақсы адам

5бала: Анашым, анам

 Ризамын саған

 Тіліңді алам

 Ақылды боламын

**Жүргізуші**: Жарайсыңдар , рахмет сендерге. Балалар сендер ертегілер еліне барғыларың келе ме? Ендеше көзімізді жұмайық.

-Ерте,ерте,ертеде Түймеқыз бен оның анасы болыпты...

Түймеқыздың анасы гүлге су қуйып жатқанда Жел келіп ұшырып алып кетеді .

Түймеқыз гүлді жарып шығып анасын іздеп жылайды.

**Жүргізуші:** Түймеқыз сен жылама мүмкін саған Көктем көмектесетін шығар.

-Ендеше «Көктемді» қарсы алайық.

Музыка әуенімен залға Көктем кіреді.

**Көктем**:Сәлеметсіңдерме қонақтар,

 Сәлеметсіңдерме балалар,

 Асыр салып қуантып

 Көптен күткен көктеммін

 Сендер айтқан өлеңмен

 Тербеліп мен жеткенмін!

**Жүргізуші**: Ару Көктем, сұлу Көктем

 Жақсы болды келгенің

 Сеніменен өтеді.

 Бұл мереке көңілді

**Көктем:** Сәлеметсіз бе, қонақтар! Айнала қандай тамаша! Балалар бүгін бәрің әдемі киініп алыпсыңдар ғой. Міне мен сендерге асыға жеттім келе жатқан көктем мерекелерің құтты болсын.

Жүргізуші:Ару Көктем біздің блалардың «Көктем келді» әнін қабыл алыңыз.

Көктем: рахмет сендерге балалар!

**Жүргізуші**:Ару Көктем сенің көмек керек бізге,Түймеқыз өзінің анасынан адасып қалыпты не істейміз?

**Көктем:**Түймеқыз сен мұңайма, анаң табылады,анаң келгенше балалардың өнерін тамашалайық.

Жүргізуші: ұлдарының қыздарға дайындаған биі бар ,қабыл алыңыздар.

**Ұлдардың биі: «Джентельмендер би »**

**Көктем** :балалар мен сендермен ойын ойнағым келіп тұр.

Ойын: « Кім гүлді бірінші сыйлайды»

Түймеқыз : (жылайды)балалар сендер,менің көңіл-күйімді көтердіңдер, мен анамды сағындым,мен анамды іздейін.

**Жүргізуші:** Түймеқыз, сен әлі кішкентайсың.

Анаңды іздеуге сенімен бірге Көктем барсын.

**Көктем:**Ал енді біз Түймеқыздың анасын іздеуге барайық. Жолда кімді кездестірсек, содан сұраймыз.

Түймеқыз : сәлеметсіңдер ме, гүлдер сендер менің анамды көрген жоқсыңдар ма?

**Гүлдер**: жоқ,көрмедік,сен мұңайма біз саған би билеп берейік

**«Гүлдер»** биі.

Гүлдер: мүмкін анаңды тасбақалар көрген шығар.

Алдыларынан тасбақалар кездеседі.

Түймеқыз : сәлеметсіңдер ме, тасбақалар сендер менің анамды көрген жоқсыңдар ма?

Тасбақа : жоқ ,көрмедік, сен мұңвйма біз саған би билеп берейік.

**«Тасбақалар**» биі

Тасбақалар: мүмкін анаңды қыздар көрген шығар.

(Көктем мен Түймеқыз ары қарай жүреді ,алдыларынан қыздар кездеседі,олардан да көмек сұрайды.)

Түймеқыз : сәлеметсіңдер ме, қыздар сендер менің анамды көрген жоқсыңдар ма?

Қыздар : жоқ,көрмедік,сен мұңайма біз саған би билеп берейік

**ҚЫЗДАР** биі.

Қыздар: түймеқыз анаңды Желден сұрап көресің ол көрген шығар.

(Көктем мен Түймеқыз ары қарай жүреді, алдыларынан Жел кездеседі )

Түймеқыз : менің анамды көрген жоқсыңба , мен оны сағындым.

Жел: ол үшін балалар маған тақпақ пен ән айтып берсін.

**Жүргізуші:** енді кішкентай бүлдіршіндеріміздің әжелеріне арнаған тақпақтарын тыңдайық.

1бала: Менің әжем мейірбан
 Мені жақсы көреді.
 Қажетіне жарасам
 Жас балаша күледі.

 2бала: Аналарды сүйеміз
 Ақылын ойға түземіз
 Әжені де ардақтап
 Әдеппен бас иеміз.

3бала: Әже деген асыл жан
 Құрмет көрген ғасырдан
 Аялаймын әжемді
 Аялаймын бар елді.
ЖҮРГІЗУШІ: біздің балалардың әже туралы әні бар,соны тыңдайық.

Ән : «Әжемнің шайы»

**Жел**: жарайды,кешіріңдерші мені мен қазыр Түймеқыздың анасын алып келемін, күте тұрыңдар.

**(**Жел шығып кетеді**)**

**Жүргізуші :** ал, біз Жел қайтып келгенше ойын ойнайық**.**

**Ойын:**Баламды танимын ба?

(Жел Түймеқыздың анасын алып келеді,Түймеқыз анасымен қауышады)

КӨКТЕМ:Балалар мені басқа да балалар күтіп отыр,сендерге көп рахмет, мына сыйлықты сендерге алып келдім топқа барғанда апайларың береді,қош сау болыңдар. Көктем мен Жел балалармен қоштасады.

 Жүргізуші : балалар қолдан жасаған сыйлықтарын аналарына сыйлайды.